ΜΟΝΑΣΤΗΡΙΑ ΤΟΥ ΝΟΜΟΥ ΑΡΓΟΛΙΔΑΣ

* Μονή αγίων Αναργύρων Ερμιόνης: Bρίσκεται στο κέντρο του νότιου Ερμιονικού κόλπου μόλις ένα χιλιόμετρο περίπου από την παραλία, στους πρόποδες του λόφου των Αγίων Θεοδώρων και απέχει από την Ερμιόνη περίπου τρία χιλιόμετρα. Είναι βυζαντινή γυναικεία μονή αφιερωμένη στους Αγίους Αναργύρους. Ο χρόνος που ιδρύθηκε η μονή παραμένει άγνωστος, γιατί δεν υπάρχουν γραπτές πηγές.
* Μονή Αγνούντος: Η μονή είναι τοποθετημένη στον εθνικό δρόμο που ενώνει την Κόρινθο με την Επίδαυρο. Από τα βάθη των αιώνων έχει μεγάλη ιστορία και είναι γνωστό για πολλούς πνευματικούς θησαυρούς με το όνομα ΄΄Παναγία της Αγνάντας΄΄. Κάποιοι πιστεύουν πως το όνομα της προήλθε από τη λέξη αγνός και κάποιοι από το ρήμα αγναντεύω, επειδή η τοποθεσία είναι περίβλεπτη και μπορεί κανείς να αγναντέψει όλη την περιοχή. Ιδρύθηκε τον 11ο μ.Χ. αιώνα.
* Μονή Αυγού: Η μονή αυτή είναι χτισμένη σε υψόμετρο 853μ. , πάνω σε έναν απότομο βράχο της οροσειράς των Διδύμων, λί΄γο πιο έξω από το χωριό Δίδυμα. Χαρακτιρίζεται ως η ¨αετοφωλιά της Αργολίδος μιας και είναι αφιερωμένη στον Άγιο Δημήτρη τον Μυροβλύτη. Πίσω στα παλιά χρόνια συγκεκριμένα στην επανάσταςη του 1821 φιλοξενούσε επαναστάτες στα κελιά της. Το όνομά της συνδέεται με τη λέξη αυγό π σημαίνει γυμνή κορυφή. Τέλος το κύριο μέρος της μονής βρίσκεται χωμένο στο βράχο και αποτελείται από το ισογειο και αλλους 2 ορόφους. Στο δεύτερο όροφο βρίσκεται το καθολικό της μονή. Και κατι τελευταίο τώρα δεν κατοικείται από μοναχούς.
* Μονή Καλαμιού : Κοντά στο χωριό Λυγουριό και πιο συγκεκριμένα ανάμεσα στα χωριά Αδάμι και Κολιάκι βρίσκεται η μονή αυτή. Η μονή αυτή ιδρύθηκε στα πρώτα χρόνια του 17ου αιώνα. Φαίνεται όμως ότι πολύ πιο πριν υπήρχε μοναχικος βίος με απομονωμένους ασκητές. Η μονή λειτουργούσε ως ανδρική εως τη διάλυση της το 1834. Ύστερα το 1972 η μονή ανασυστάθηκε με την εγκατάσταση της γυναικείας αδελφότητας. Στη θέση των ερειπωμένων παλαιών κελιών χτίστηκαν νεα το 1970 σύμφωνα με τα παραδοσιακά πρότυπα της αρχιτεκτονικής μοναστηριακής. Από την επιβλητική είσοδο, τύπου πυλώνος οδηγείται ο προσκυνητης ακριβώς μπροστά στο σύγχρονο καλλιμάρμαρο καθολικό της μονής που βρίσκεται στο κέντρο της τετράπλευρης αυλής. Τέλος παράλληλα του σύγχρονου καθολικού δεξιά και αριστερα διατηρείται το παλαιό καθολικό.
* Μονή Παμμεγίστων Ταξιαρχών : Η μονή αυτή βρίσκεται στα μόλις στα 100 μέτρα αριστερά της παλαιάς Εθνικής Οδού που οδηγει από το Λυγουριό στην Κόρινθο, στο χωριό Δήμαινα του Δήμου Επιδαύρου. Η μονή αυτή χτίστηκε τον 15ο αιώνα από μοναχούς που κατέβηκαν από τη μονή Καλαμιού. Ισόβιος ηγούμενος ορίστηκε ο Ιερομόναχος Δαμασκηνός. Βέβαια το φθινόπωρο του 45 ανέλαβε η γυναικεία αδελφότητα. Ο νέος ναός είναι χτισμένος σε βυζαντινό ρυθμό, σταυροειδής με τρούλο.
* Μεταβυζαντινός ναός, που ανήκει στον τύπο του απλού τετρακιόνιου σταυροειδούς εγγεγραμμένου, με οκτάπλευρο τρούλο. Στο δυτικό μέρος απολήγει σε ευρύχωρο νάρθηκα, ενώ στο ανατολικό σε τρίπλευρη αψίδα. Οι τοίχοι είναι από αργολιθοδομή και η πλακόστρωση του σημερινού δαπέδου είναι μεταγενέστερη. Ο ναός έχει δύο εισόδους, από τη δυτική και νότια πλευρά. Οι τέσσερις κεντρικοί κίονες καθώς και τα κιονόκρανα τους προέρχονται από αρχαίο υλικό. Σύμφωνα με την επιγραφή στο τέμπλο πάνω από την Ωραία Πύλη, ο ναός ολοκληρώθηκε το έτος 1713 επί επισκόπου Δαμαλών και Πεδιάδος Ιακώβου. Το χτιστό τέμπλο και ένα μέρος του ναού έχουν αγιογραφηθεί. Οι μορφές βρίσκονται σε διάχωρα κόκκινης ταινίας. Η αγιογράφηση του ναού ίσως δεν ολοκληρώθηκε εξαιτίας των γεγονότων του 1715 (Έναρξη Β΄ περιόδου Τουρκοκρατίας). Τοιχογραφίες σώζονται στο τέμπλο, στη βόρεια και νότια πλευρά του κυρίως ναού και στο χώρο του Ιερού. Ο αγιογράφος αγαπά τα φυτικά και γεωμετρικά κοσμήματα αν και στυλιζαρισμένα. Το ίδιο γίνεται και με τις μορφές που διακρίνονται για τα φωτεινά πρόσωπα και τα ευγενικά χαρακτηριστικά. Η χρωματική κλίμακα είναι περιορισμένη.
* Μονή Αγίου Δημητρίου Καρακαλά: Η Μονή του Αγίου Δημητρίου Καρακαλά ονομάζεται και Μονή Ξεροκαστέλι, αν και πλέον χρησιμοποιείται μόνο η πρώτη ονομασία.
Οι ντόπιοι από χρόνια λένε: «πάμε μέχρι του Καρακαλά», εννοώντας μόνο το Μοναστήρι.
Εκεί που είναι το μοναστήρι υπήρχε παλιά ένας Φράγκικος Πύργος (αλλιώς Καστέλι), απομεινάρι από κάποιο παλιό Κάστρο, που οι ντόπιοι ονόμαζαν ξεροκαστέλι. Όταν ήρθαν οι Τούρκοι, κράτησαν το ίδιο το όνομα, Ξεροκαστέλι, που στη γλώσσα τους λέγεται: Καρακουλέ. Αυτό το τελευταίο επικράτησε πλέον με τη μικρή παραφθορά στην κατάληξη, και μέχρι σήμερα λέγεται Μονή Καρακαλά. Δεύτερη εκδοχή, η οποία μάλλον δεν έχει ιστορικά ερείσματα, συνδέει το όνομα του μοναστηριού με την περίφημη και ιστορική Μονή Καρακάλου του Αγίου Όρους.
Η ακριβής χρονολογία της ανέγερσης της μονής δεν είναι σίγουρη, ίσως είναι του 11ου αιώνα. Από τα αρχεία του κράτους φαίνεται, πως η μονή ήταν ένα είδος φρούριου τα χρόνια της Ελληνικής Επανάστασης και χρησιμοποιήθηκε ως οπλοστάσιο των Αγωνιστών.
* Η **Ιερά Μονή Παναγίας Κατακεκρυμμένης** (ή αλλιώς **Πορτοκαλούσας**) είναι ιστορικό ανδρικό μοναστήρι του [Άργους](https://el.wikipedia.org/wiki/%CE%86%CF%81%CE%B3%CE%BF%CF%82) της [Πελοποννήσου](https://el.wikipedia.org/wiki/%CE%A0%CE%B5%CE%BB%CE%BF%CF%80%CF%8C%CE%BD%CE%BD%CE%B7%CF%83%CE%BF%CF%82). Αν και αναφέρεται ως μοναστήρι στην πραγματικότητα λειτουργεί ως ενοριακός ναός του Άργους.[[3]](https://el.wikipedia.org/wiki/%CE%99%CE%B5%CF%81%CE%AC_%CE%9C%CE%BF%CE%BD%CE%AE_%CE%A0%CE%B1%CE%BD%CE%B1%CE%B3%CE%AF%CE%B1%CF%82_%CE%9A%CE%B1%CF%84%CE%B1%CE%BA%CE%B5%CE%BA%CF%81%CF%85%CE%BC%CE%BC%CE%AD%CE%BD%CE%B7%CF%82_%CE%86%CF%81%CE%B3%CE%BF%CF%85%CF%82#cite_note-:0-3) Η μονή είναι κτισμένη σε μία απότομη πλαγιά επάνω στον λόφο της Λάρισας, κάτω από το [κάστρο του Άργους](https://el.wikipedia.org/wiki/%CE%9B%CE%AC%CF%81%CE%B9%CF%83%CE%B1_%28%CE%86%CF%81%CE%B3%CE%BF%CF%82%29), και έχει σπουδαία θέα στο Άργος και στον Αργολικό κάμπο μέχρι και το [Ναύπλιο](https://el.wikipedia.org/wiki/%CE%9D%CE%B1%CF%8D%CF%80%CE%BB%CE%B9%CE%BF). Γιορτάζει στις 21 Νοεμβρίου των Εισοδίων της Θεοτόκου.
* Η Μονή του Οσίου ή Αγίου Θεοδοσίου του Νέου κατέχει για την τοπική ευλάβεια μια ιδιαίτερη θέση. Η ίδρυσή της δεν αποδίδεται σε κοινό θνητό ή απλό ιερωμένο, αλλά σ' ένα άσημο ως τότε μοναχό, που ήρθε νέος από την Αθήνα, γύρω στο 880, άγιασε και πέθανε σ' αυτόν τον τόπο, αφήνοντας κατά την παράδοση, τη μνήμη της χριστιανικής του ζωής και των θαυμάτων του.

 Μαζί με το σύγχρονό του Άγιο Πέτρο - Επίσκοπο του Άργους - ο Όσιος Θεοδόσιος διασφαλίζει για τους ντόπιους την προσέγγιση προς ένα δικό τους μεσολαβητή: τη σιγουριά που προσφέρει στην πίστη ο τοπικός Άγιος.Προνομιούχα από θέση και θέα η Μονή, προβάλλεται στον επισκέπτη στο τέρμα ενός βατού χωματόδρομου, τέσσερα μόνο χλμ. από το χωριό Παναρίτη- 14 περίπου χλμ. τόσο από το Άργος όσο και από το  Ναύπλιο. Για τους Αργολιδείς η Μονή του Αγίου Θεοδοσίου του Νέου έχει ιδιαίτερη θρησκευτική σημασία. Βρίσκεται δίπλα από χωριό του Παναριτίου, μόλις 3 χλμ. Ιδρύθηκε το 880 μ.Χ. από τον άσημο τότε μοναχό και μετέπειτα Άγιο Θεοδόσιο. Μετά το θάνατο του Θεοδοσίου (περίπου το 922) η μονή ερήμωσε και επαναλειτούργησε στις αρχές του 16ου αιώνα. Στις αρχές της Ενετοκρατίας παραχωρήθηκε στην ενετόφιλη κρητική οικογένεια Χορτάτση και το 1835, η περιουσία του μοναστηριού περιήλθε στο κράτος.Πολύ σημαντική ημερομηνία για το βίο της Μονής είναι το1942, όπου επαναλειτούργησε ως γυναικεία Μονή.

* Κοντά στις ιστορικές Μυκήνες βρίσκεται ο οικισμός Μπόρσια. Εκεί από τις αρχές του 15ου αιώνα μ.Χ. και σίγουρα προ της Αλώσεως δημιουργήθηκε η ανδρώα Ιερά Μονή του Τιμίου Προδρόμου. Μετά από πολλές διακυμάνσεις στο δυναμικό της Μονής αυτή απετέλεσε πνευματικό καταφύγιο στα δύσκολα χρόνια του Ελληνικού ξεσηκωμού, στα χρόνια της Ελληνικής Επανάστασης. Ξεχωριστή θέση στην Ιστορία της Μονής κατέχει η θρυλική μάχη των Δερβενακίων. Στις 26 Ιουλίου 1822 στα στενά των Δερβενακίων, κοντά στη Νεμέα, οι Τούρκοι υπέστησαν δεινή ήττα, χάνοντας πάνω από 3.000 άνδρες. Η μεγάλη και νικηφόρος έκβασή της άφησε πίσω της λάφυρα και ανεκτίμητα λοιπά οφέλη αφού η Επανάσταση όχι μόνο είχε διασωθεί, αλλά είχε αποκτήσει ισχυρά θεμέλια, χάρη στο σχέδιο και την τακτική του Γέρου .Το 1978 με συνοδική απόφαση, η Ι. Μονή γίνεται γυναικεία. Αν την επισκεφτείτε, εκτός της γαλήνης που θα πάρετε φεύγοντας, μην παραλείψετε να αναζητήσετε και το περίφημο αγνότατο μέλι που οι μοναχές με πολλή αγάπη και φυσική γνώση φτιάχνουν για να οικονομούνται.